Cactus - Wikipedia, déi fräi Enzyklopedie

# Cactus

### Vu Wikipedia, der fräier Enzyklopedie.

Cactus ass den Numm vun enger Lëtzebuerger Supermarchés-Chaîne. Et ass dës eng vun deene bedeitendste Famillien-Entreprisen zu Lëtzebuerg: D'Grupp Cactus beschäftegt 3.880 Mataarbechter (Stand: 1.1.2005, Quell: STATEC) an ass domatt no der Arcelor deen zweetgréisste privaten Employeur. Ënnert de Marke "Cactus", "Super Cactus" a "Cactus Marché", bedreift se Supermarchéen, Hypermarchéen a Geschäfter mat Liewensmëtteleenzelhandel. Och eng Rëtsch spezialiséiert Butteker, vu Blummen bis zu CDen, gehéieren zu der Grupp.

## [Änneren] Geschicht

1900 huet de Joseph Leesch eng Epicerie gegrënnt, déi en 1905 zesumme mam Michel Donven zu engem Grousshandel fir Liewensmëttel ausgebaut huet. 1928 sinn déi zwéi getrennt Weeër gaang, an de Leesch huet zesumme mat sengen dräi Jongen Arthur, Jacques an Aloyse eng nei Gesellschaft, "Leesch Frères", gegrënnt. 1930 huet en eng Kaffissréischterei an der Stroossbuerger Strooss an der Stad opgemaach.

1955 hunn d'Jonge vum Arthur Leesch, de Paul an den Alfred, d'Geschäft iwwerholl. 1962 hunn se den éischte Self-service, de "VIVO" an der Stroossbuerger Strooss, opgemaach. 1966 ass e Kaffisbuttek nokomm.

Den éischte Supermarché mam Numm Cactus ass 1967 zu Bäreldeng opgemaach ginn, ee Joer dropp deen zweeten zu Esch op der Brillplaz.

1974 huet d'Entreprise hir éischt Shopping Mall, de "Shopping Center Belle Etoile" zu Bartreng ageweit. Eng Rëtsch Supermarchéen uechtert d'Land sinn an deene Joren dono nokomm. 1979 huet deen éischten Traîteur vun der Entreprise, "de Schnékert" an der Stad, seng Diren opgemaach.

1989 gouf am Centre Commercial Cactus Houwald deen éischte Free Flow Restaurant agefouert ginn. Am selweschte Joer gouf de Sëtz vun der Entreprise op de Wandhaff verluecht.

1994 an 1995 goufen déi éischt Do-it-yourself-Butteker ënnert dem Numm "Cactus Hobbi" um Houwald, zu Dikrech an zu Esch opgemaach.

2001 huet de Paul Leesch sech aus dem Geschäft zeréckgezunn. Säi Jong, de Max Leesch huet d'Presidence vum nei geschafenen Directoire vu 7 Leit iwwerholl. De Laurent Schonckert ass Generaldirekter.

## [Änneren] Um Spaweck

- http://www.cactus.lu

Vun "http://lb.wikipedia.org../../../c/a/c/Cactus.html"

Category: Lëtzebuergesch Entreprisen

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch